Document ID: 31997D0221

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Φεβρουαρίου 1997 για τον καθορισμό όρων υγείας των ζώων και υποδειγμάτων κτηνιατρικών πιστοποιητικών όσον αφορά τα προϊόντα με βάση το κρέας που εισάγονται από τρίτες χώρες και για την κατάργηση της απόφασης 91/449/ΕΟΚ (Κείμενο που παρουσιάζει ενδιαφέρον για τον ΕΟΧ) (97/221/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου, της 12ης Δεκεμβρίου 1972, για τα υγειονομικά προβλήματα και τα υγειονομικά μέτρα κατά την εισαγωγή ζώων του βόειου, χοίρειου, πρόβειου και αίγειου είδους και νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από την οδηγία 96/91/ΕΚ (2), και ιδίως τα άρθρα 21α και 22,
την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς επίσης και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο 1 του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, στην οδηγία 90/425/ΕΟΚ (3), όπως τροποποιήθηκε τελευταία από την οδηγία 96/90/ΕΚ (4), και ιδίως το άρθρο 10 παράγραφος 2 στοιχείο γ),
Εκτιμώντας:
ότι η οδηγία 77/99/ΕΟΚ του Συμβουλίου (5), όπως τροποποιήθηκε τελευταία από την οδηγία 95/68/ΕΚ (6), ορίζει το προϊόν με βάση το κρέας καθορίζοντας ελάχιστες απαιτήσεις επεξεργασίας 7
ότι η απόφαση 91/449/ΕΟΚ της Επιτροπής (7), όπως τροποποιήθηκε τελευταία από την απόφαση 96/92/ΕΚ (8), καθορίζει το υπόδειγμα πιστοποιητικών υγείας των ζώων όσον αφορά τα προϊόντα με βάση κρέας από βοοειδή, χοιροειδή, ιπποειδή και αιγοπρόβατα που εισάγονται από τρίτες χώρες 7
ότι είναι αναγκαίο να καθοριστούν όροι υγείας των ζώων και υποδείγματα κτηνιατρικών πιστοποιητικών που θα απαιτούνται για τις εισαγωγές προϊόντων με βάση το κρέας εκτρεφόμενων θηραμάτων, κατοικιδίων κουνελιών και άγριων θηραμάτων, από τρίτες χώρες 7
ότι οι κατηγορίες προϊόντων με βάση το κρέας που μπορούν να εισάγονται από τρίτες χώρες, εξαρτώνται από την υγειονομική κατάσταση της τρίτης χώρας παραγωγής ή τμημάτων της χώρας αυτής 7 ότι, για να μπορούν να εισάγονται, ορισμένα προϊόντα με βάση το κρέας πρέπει να έχουν υποβληθεί σε ειδική επεξεργασία 7
ότι, στην απόφαση 97/222/ΕΚ της Επιτροπής (9), καθορίζεται ο κατάλογος τρίτων χωρών από τις οποίες τα κράτη μέλη εισάγουν προϊόντα με βάση το κρέας 7
ότι είναι αναγκαίος ο καθορισμός των υγειονομικών όρων και πιστοποιητικών που απαιτούνται για την εισαγωγή των προϊόντων αυτών από την τρίτη χώρα παρασκευής 7 ότι για την αποσαφήνιση και απλοποίηση της κοινοτικής νομοθεσίας, είναι σκόπιμη η ομαδοποίηση των όρων υγείας των ζώων και των πιστοποιητικών που απαιτούνται για τις εισαγωγές διαφόρων κατηγοριών προϊόντων με βάση το κρέας, καθώς και η κατάργηση της απόφασης 91/449/ΕΟΚ 7
ότι αυτοί οι όροι υγείας των ζώων και κτηνιατρικής πιστοποίησης εφαρμόζονται με την επιφύλαξη της απαίτησης για πρόγραμμα διενέργειας δοκιμών για τα υπολείμματα, το οποίο πρέπει να έχει εγκριθεί για τη συγκεκριμένη τρίτη χώρα στο πλαίσιο της απόφασης 79/542/ΕΟΚ του Συμβουλίου (10), όπως τροποποιήθηκε από την απόφαση 97/160/ΕΚ της Επιτροπής (11) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για τους σκοπούς της παρούσας απόφασης:
1. ισχύει ο ορισμός των προϊόντων με βάση το κρέας που προβλέπεται στο άρθρο 2 στοιχείο α) της οδηγίας 77/99/ΕΟΚ 7
2. το κρέας ή τα προϊόντα με βάση το κρέας που χρησιμοποιούνται για την παραγωγή προϊόντων με βάση το κρέας πρέπει να προέρχονται από:
- κατοικίδια πουλερικά των ακόλουθων ειδών: κατοικίδια ορνιθοειδή, γάλοι και γαλοπούλες, φραγκόκοτες, χήνες και πάπιες
ή
- κατοικίδια ζώα των ακόλουθων ειδών: βοοειδή (συμπεριλαμβανομένων των Bubalus bubalis, Bison bison), χοιροειδή, αιγοπρόβατα και μονόχηλα
ή
- εκτρεφόμενα θηράματα και κατοικίδια κουνέλια, όπως ορίζονται στο άρθρο 2 παράγραφος 3 της οδηγίας 91/495/ΕΟΚ (12)
ή
- άγρια θηράματα όπως ορίζονται στο άρθρο 2 παράγραφος 1 στοιχείο α) της οδηγίας 92/45/ΕΟΚ (13).
Άρθρο 2
Τα κράτη μέλη επιτρέπουν τις εισαγωγές προϊόντων με βάση το κρέας:
1. που προέρχονται από τα είδη τα οποία αναφέρονται στο άρθρο 1,
και τα οποία:
2. α) είτε
προέρχονται από τρίτες χώρες που απαριθμούνται στο μέρος ΙΙ του παραρτήματος της απόφασης 97/222/ΕΚ ή τμήματα τρίτων χωρών, όπως αυτά ορίζονται στο μέρος Ι του παραρτήματος της ίδιας απόφασης, υπό τις εξής προϋποθέσεις:
- τα προϊόντα με βάση το κρέας που περιέχουν κρέας ή/και προϊόντα με βάση το κρέας που προέρχονται από ένα ή περισσότερα είδη που υπέστησαν μη ειδική επεξεργασία όπως ορίζεται στο μέρος IV του παραρτήματος της απόφασης 97/222/ΕΚ,
β) είτε
κατάγονται από τρίτες χώρες που απαριθμούνται στα μέρη ΙΙ και ΙΙΙ του παραρτήματος της απόφασης 97/222/ΕΚ ή τμημάτων τρίτων χωρών, όπως αυτά ορίζονται στο μέρος Ι του παραρτήματος της ίδιας απόφασης υπό μία από τις ακόλουθες προϋποθέσεις:
- τα προϊόντα με βάση το κρέας περιέχουν κρέας ή/και προϊόντα με βάση το κρέας που προέρχονται από ένα μόνο είδος, όπως ορίζεται στη σχετική στήλη στην οποία αναφέρονται τα εν λόγω είδη και υπέστησαν τουλάχιστον την ειδική επεξεργασία που απαιτείται για το κρέας αυτών των ειδών, όπως προβλέπεται στο μέρος IV του παραρτήματος της απόφασης 97/222/ΕΚ,
- τα προϊόντα με βάση το κρέας που παρασκευάζονται με ανάμειξη νωπών, ημιεπεξεργασμένων ή επεξεργασμένων κρεάτων από περισσότερα του ενός είδη που υπέστησαν στη συνέχεια τελική επεξεργασία τουλάχιστον ισοδύναμη με την αυστηρότερη επεξεργασία που ορίζεται στο μέρος IV του παραρτήματος της απόφασης 97/222/ΕΚ, για οποιοδήποτε από τα επιμέρους συστατικά κρέατος του σχετικού είδους,
- τα προϊόντα με βάση το κρέας παρασκευάζονται με ανάμειξη προηγουμένως επεξεργασμένων κρεάτων από περισσότερα του ενός είδη, όπου η προηγούμενη επεξεργασία που υπέστη κάθε συστατικό κρέατος ήταν τουλάχιστον ισοδύναμη με τη σχετική επεξεργασία που ορίζεται στο μέρος IV του παραρτήματος της απόφασης 97/222/ΕΚ για το σχετικό είδος κρέατος.
Οι επεξεργασίες που παρατίθενται στο μέρος IV του παραρτήματος της απόφασης 97/222/ΕΚ αποτελούν τους ελάχιστους παραδεκτούς όρους μεταποίησης όσον αφορά την υγεία των ζώων σχετικά με το κρέας του εν λόγω είδους από τις αναφερόμενες χώρες 7
3. το νωπό κρέας που χρησιμοποιείται για την παραγωγή των προϊόντων με βάση το κρέας πρέπει να είναι σύμφωνο με τους σχετικούς όρους δημόσιας υγείας, οι οποίοι απαιτούνται για την εισαγωγή του εν λόγω κρέατος στην Κοινότητα.
Άρθρο 3
Τα προϊόντα με βάση το κρέας που αναφέρονται στο άρθρο 2 πρέπει να είναι σύμφωνα με τις απαιτήσεις που ορίζονται στο υπόδειγμα κτηνιατρικού πιστοποιητικού του παραρτήματος. Το εν λόγω πιστοποιητικό πρέπει να συνοδεύει την αποστολή και να συμπληρώνεται και να υπογράφεται από τον επίσημο κτηνίατρο.
Άρθρο 4
Η απόφαση 91/449/ΕΟΚ καταργείται.
Άρθρο 5
Η παρούσα απόφαση ισχύει από την 1η Μαρτίου 1997.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 28 Φεβρουαρίου 1997.

Labels: 0
3
17
5